મુંબઈ- આજે દેશના બજારમાં જોરદાર ઉછાળો જોવા મળ્યો છે. સેન્સેક્સમાં શરૂઆતના વ્યાપારમાં 200થી વધારે પોઈન્ટનો ઉછાળો નોંધાયો અને નિફ્ટીમાં પણ 63થી વધારે પોઈન્ટનો ઉછાળો જોવા મળ્યો હતો. સેન્સેક્સે આજે ઐતિહાસિક 36492નો આંકડો પાર કરી લીધો છે તો નિફ્ટીએ પણ 11021નો આંકડો પાર કરી લીધો છે. તો નિફ્ટી પહેલા પણ 11171 સુધીના આંકડે પહોંચેલી છે. સૌથી મહત્વપૂર્ણ વાત એ કે આજે તેલ કંપનીઓના શેરમાં તેજી જોવા મળી હતી. થોડા સમયના જ વ્યાપાર બાદ સેન્સેક્સે 36514ના આંકડાને પાર કરી લીધો હતો.